A Törvényszék (negyedik tanács) 2012. szeptember 13-i végzése – Diadikasia Symbouloi Epicheiriseon kontra Bizottság és társai
(T-369/11. sz. ügy)
„Kártérítési kereset – Előcsatlakozási támogatási eszközök – Harmadik államok – Nemzeti közbeszerzési eljárás – Decentralizált igazgatás – Elfogadhatatlanság – Hatáskör hiánya”
1.                     Kártérítési kereset – Tárgy – Valamely uniós program decentralizált igazgatása keretében szervezett közbeszerzési eljárás
során valamely nemzeti hatóság által hozott határozat jogellenességére hivatkozó kártérítési kérelem – Az uniós intézmények
azon kötelezettségének hiánya, hogy ezzel kapcsolatban határozatot hozzanak – Az uniós bíróság hatáskörének hiánya (EUMSZ 340. cikk,
második bekezdés; 1085/2006 tanácsi rendelet) (vö. 47., 48., 52., 53., 61., 62. cikk)
2.                     Szerződésen kívüli felelősség – Feltételek – Jogellenesség – Kár – Okozati összefüggés – Valamelyik feltétel hiánya – A kártérítési
kereset egészének elutasítása (EUMSZ 340. cikk, második bekezdés) (vö. 50., 58. pont)
3.                     Bírósági eljárás – Keresetlevél – Alaki követelmények – A jogvita tárgyának megjelölése (A Törvényszék eljárási szabályzata,
44. cikk, 1. §, c) pont) (vö. 51. pont)
Tárgy
Azon kár megtérítése iránti kérelem, amelyet a Központi Pénzügyi és Szerződéskötő Egység 2011. április 5-i és azt követő határozatai
okoztak, amelyek állítólagos hamis nyilatkozattétel miatt törölték „Az európai–török üzleti központok hálózatának bővítése,
Sivas, Antakya, Batman és Van – Europa Aid/128621/D/SER/TR” pályázat Diadikasia business Consultants SA (GR) – Wyg International
Ltd (UK) – Deleeuw International Ltd (TR) – Cyberpark (TR) konzorciumnak való odaítélését.
Rendelkező rész
1)
A Törvényszék a keresetet elutasítja.
2)
A Diadikasia Symbouloi Epicheiriseon AE maga viseli saját költségeit, valamint köteles viselni az Európai Bizottságnál felmerült
költségeket.